recursal/SuperWikiNEXT-32B huggingface dataset:
Ο **Γιάννης Μαρδίτσης** (Κλειδί Βοιωτίας, 19 Φεβρουαρίου 1933 – Αθήνα, 26 Ιανουαρίου 2010) ήταν Έλληνας ποδοσφαιριστής, που αγωνίσθηκε σχεδόν σε όλες τις θέσεις, καθώς ξεκίνησε ως επιθετικός και στη συνέχεια καθιερώθηκε ως κεντρικός αμυντικός. Ο πατέρας του, Ζήσης Μαρδίτσης ήταν ήρωας, πεσών του ελληνοϊταλικού πολέμου 1940-41 και μετά το θάνατό του, η υπόλοιπη οικογένεια μεταστεγάστηκε στο Αιγάλεω Αττικής (1941).

Καριέρα
-------

### Σε συλλογικό επίπεδο

Από μικρός ασχολήθηκε με το ποδόσφαιρο στην ομάδα της Άρτεμης. Σε ηλικία 16 ετών αποκτήθηκε από τον Α.Ο. Αιγάλεω και αποτέλεσε μέλος της β' ομάδας. Την περίοδο 1949-50 πήρε το "βάπτισμα του πυρός" με την πρώτη ομάδα στο πρωτάθλημα της Β' τοπικής κατηγορίας, όπου μετείχε η αθηναϊκή ομάδα.

Την περίοδο 1951-52 μονιμοποιήθηκε στη βασική 11άδα, όπου παρέμεινε έως και το 1959-60, όταν και μετεγγράφηκε στην ΑΕΚ, μετά από επιθυμία του προπονητή της Τρύφωνα Τζανετή. Με τα χρώματα του Αιγάλεω έλαβε μέρος σε 105 αγώνες της Α2 και της Α' κατηγορίας Αθηνών, πετυχαίνοντας 24 γκολ. 

Η μετακίνησή του κόστισε στην "Ένωση" το πολύ μεγάλο για την εποχή ποσό των 103.000 δρχ. ενώ στο Αιγάλεω παραχωρήθηκαν και 5 ποδοσφαιριστές. Με την ΑΕΚ αγωνίστηκε 5 περιόδους (την τελευταία μόνο σε έναν ευρωπαϊκό αγώνα), κατέκτησε το πρωτάθλημα Ελλάδας το 1963, ενώ χαρακτηριστικό είναι πως παρότι αποκτήθηκε ως επιθετικός, τελικά καθιερώθηκε στη θέση του κεντρικού αμυντικού δίπλα στον Μίλτο Παπαποστόλου, αντικαθιστώντας επιτυχώς τον τραυματία Νίκο Μελισσή.

Τη διετία 1964-1966 τερμάτισε την ποδοσφαιρική του σταδιοδρομία με την ομάδα της Κορίνθου, στη Β' Εθνική (31 συμμετοχές, 12 γκολ).

### Στις εθνικές ομάδες

Αποτέλεσε βασικό στέλεχος της εθνικής ομάδας των Ενόπλων, με την οποία υπήρξε 28 φορές διεθνής και κατέκτησε το παγκόσμιο κύπελλο Ενόπλων του 1962. Υπήρξε επίσης διεθνής με την ομάδα των Νέων.

Άλλες δραστηριότητες
--------------------

Ήταν αξιωματικός της Πολεμικής Αεροπορίας και από τους βασικούς συντελεστές δημιουργίας του Ομίλου Αντισφαίρισης Παπάγου.

Στις 26 Ιανουαρίου 2010 απεβίωσε μετά από εγκεφαλικό επεισόδιο.

Πηγές - Παραπομπές
------------------

1. ↑  «"Οι Βοιωτοί πεσόντες στο Επος του '40" Ανακτήθηκε στις 29 Οκτωβρίου 2021». Αρχειοθετήθηκε από το πρωτότυπο στις 29 Οκτωβρίου 2021. Ανακτήθηκε στις 29 Οκτωβρίου 2021.
2. ↑  Ο Γιάννης Μαρδίτσης στην τελευταία του κατοικία, www.aek365.com[*νεκρός σύνδεσμος*]

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Προφίλ στο transfermarkt
Η **Εσπόρτε Κλούμπε Βιτόρια** (πορτογαλικά: *Esporte Clube Vitória*) είναι βραζιλιάνικη ποδοσφαιρική ομάδα από το Σαλβαδόρ της πολιτείας Μπαΐα. Η ομάδα ιδρύθηκε στις 13 Μαΐου 1899. 

Η Βιτόρια δίνει τους εντός έδρας αγώνες της στο ιδιόκτητο στάδιο, Manoel Barradas, χωρητικότητας 35.632 θεατών. Η στολή της ομάδας είναι κόκκινες και μαύρες ριγές (οριζόντια) φανέλες, μαύρα παντελονάκια και μαύρες κάλτσες. Οι ρίγες έχουν αλλάξει κατά τη διάρκεια των ετών: κάποτε ήταν οριζόντιες, κάποτε κάθετες, κάποτε πλατιές και κάποτε στενές.

Οι ακαδημίες της ομάδας είναι από τις πιο πετυχημένες στον κόσμο. Την περίοδο 1995-2000 κέρδισαν τουλάχιστον 21 παγκόσμιους τίτλους. Μερικοί πιο σύγχρονοι σημαντικοί ποδοσφαιριστές που ξεκίνησαν την καριέρα τους από τις ομάδες νέων της Βιτόρια είναι οι Bebeto, Vampeta, Dida, Jenílson Ângelo de Souza, Χουλκ, Νταβίντ Λουίζ, Ντούντου Σεαρένσε, Marcelo Moreno και άλλοι.

Η ομάδα έχει μια μακροχρόνια αντιπαλότητα με την Εσπόρτι Κλούμπι Μπαΐα, η οποία προέρχεται από την ίδια πολιτεία. Η αντιπαλότητα των δύο ομάδων είναι από τις πιο έντονες στη χώρα. Τα μεταξύ τους παιχνίδια είναι γνωστά σαν Ba–Vi ("Ba" για *Bahia* και "Vi" για *Vitória*).

Τίτλοι
------

* **Κόπα Νορτέστι: 5**

1976, 1997, 1999, 2003, 2010
* **Καμπεονάτο Μπαϊάνο: 26**

1908, 1909, 1953, 1955, 1957, 1964, 1965, 1972, 1980, 1985, 1989, 1990, 1992, 1995, 1996, 1997, 1999, 2000, 2002, 2003, 2004, 2005, 2007, 2008, 2009, 2010
* **Κόπα ντο Μπραζίλ: 0**

Φιναλίστ (1): 2010
* **Μπραζιλεϊράου: 0**

Φιναλίστ (1): 1993
* **Σέριε Β: 0**

Φιναλίστ (1): 1992
* **Σέριε Γ: 0**

Φιναλίστ (1): 2006

Παραπομπές
----------

1. ↑  «Αρχειοθετημένο αντίγραφο» (PDF). Αρχειοθετήθηκε (PDF) από το πρωτότυπο στις 27 Σεπτεμβρίου 2013. Ανακτήθηκε στις 27 Σεπτεμβρίου 2013.
2. ↑  fussballtempel.net
3. ↑  «Principais Títulos Internacionais» (στα Πορτογαλικά). ECVitoria.com.br. Αρχειοθετήθηκε από το πρωτότυπο στις 23 Δεκεμβρίου 2010. Ανακτήθηκε στις 28 Δεκεμβρίου 2012.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημη Ιστοσελίδα
* Canal ECVitoria – Η μεγαλύτερη ανεπίσημη ιστοσελίδα

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εσπόρτε Κλούμπε Βιτόρια** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 308234211
* LCCN: n2014205320

 |

 |
Η **Εσρά Ντερμανσίογλου** (*Esra Dermancıoğlu*, 7 Δεκεμβρίου 1968) είναι Τουρκάλα ηθοποιός και κωμικός. 

Είναι γνωστή από την δραματικές σειρές *Fatamagül'ün Suçu Ne*, *Kırgın Çiçekler* και *Muhteşem Yüzyıl: Kösem*.

Ζωή και καριέρα
---------------

Σπούδασε στο Λύκειο Pierre Loti και συνέχισε την εκπαίδευσή της στο Franklin College της Ελβετίας. Έλαβε μαθήματα υποκριτικής στο Stüdyo Oyuncuları και μαθήματα τραγουδιού από την Ντέρια Αλάμπορα. Έκανε το ντεμπούτο της με τη βοήθεια της Γκιουλσέ Μπρισέλ στο*Avrupa Yakası*. Το 2010, είχε ρόλο στην ταινία μικρού μήκους *Moral Bozukluğu ve 31*. 

Στη συνέχεια, συνέχισε την καριέρα της στην τηλεόραση. Η ανακάλυψή της ήρθε με το ρόλο της Μουκαντές στο *Fatmagül'ün Suçu Ne;*. Ήρθε ακόμη στο προσκήνιο εμφανίζοντας πρωταγωνιστικό ρόλο στην κωμική ταινία *Kadın İşi: Banka Soygunu*.

Η Ντερμανσίογλου χώρισε τον σύζυγό της καθώς ήταν αντίθετη με την απόφασή της να ακολουθήσει καριέρα στην υποκριτική. Το ζευγάρι είχε μια κόρη.

Παραπομπές
----------

1. ↑  «Esra Dermancıoğlu kimdir? Esra Dermancıoğlu nereli ve kaç yaşında?». 20 Αυγούστου 2019. Ανακτήθηκε στις 20 Αυγούστου 2020.
2. ↑  «Esra Demrancıoğlu». Αρχειοθετήθηκε από το πρωτότυπο στις 27 Φεβρουαρίου 2014. Ανακτήθηκε στις 17 Ιανουαρίου 2014.
3. ↑  «Esra Demrancıoğlu». Αρχειοθετήθηκε από το πρωτότυπο στις 27 Φεβρουαρίου 2014. Ανακτήθηκε στις 17 Ιανουαρίου 2014. "Esra Demrancıoğlu". *Sabah*. Archived from the original on 27 February 2014. Retrieved 17 January 2014.
4. ↑  Sacit Aslan (28 Δεκεμβρίου 2010). «Esra Dermancıoğlu: 'Eşim oyuncu olmamı istemedi'». *sacitaslan.com* (στα Turkish). Αρχειοθετήθηκε από το πρωτότυπο στις 15 Σεπτεμβρίου 2014. Ανακτήθηκε στις 17 Ιανουαρίου 2014. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

* Εσρά Ντερμανσίογλου στην IMDb
* Εσρά Ντερμανσίογλου στο Instagram
Το εθνόσημο των Καρπαθίων Ρουθηνία, η τρέχουσα Zakarpattia Oblast
Το **εθνόσημο της Καρπαθο-Ουκρανίας** είναι το επίσημο εραλδικό έμβλημα της περιφέρειας Ζακαρπάτια στην Ουκρανία.

Το εθνόσημο δημιουργήθηκαν μετά το τέλος του Πρώτου Παγκοσμίου Πολέμου, όταν η περιοχή της Ρουθηνίας των Καρπαθίων αποσπάστηκε από την Ουγγαρία και προσαρτήθηκε στο νεοσύστατο κράτος της Τσεχοσλοβακίας. Το σχεδίασε ο Γκούσταφ Φρίντριχ. Οι Ρουθηνοί είχαν λάβει υποσχέσεις για αυτονομία στο πλαίσιο της νέας χώρας και ως εκ τούτου δημιουργήθηκε εθνόσημο για τη γη τους.

Τα χέρια δείχνουν τα ουκρανικά βάμματα (εραλδικά χρώματα μπλε και του χρυσού στο πρώτο (dexter) πεδίο και μια κόκκινη αρκούδα σε ασημί στο δεύτερο πεδίο. Η αρκούδα είναι ίσως σύμβολο για τη άγρια ζωή στα καρπάθια. Οι οριζόντιες γραμμές θα μπορούσαν να ήταν έμπνευση από εθνόσημο της Ουγγαρίας, στην οποία άνηκε προηγουμένως η περιοχή.

Τα εθνόσημο χρησιμοποιήθηκε από το βραχύβιο κράτος της Καρπαθο-Ουκρανίας το 1939, αλλά με την προσθήκη της Ουκρανικής τρίαινας στο πάνω μπλε μέρος, το οποίο χρησιμοποιήθηκε προηγουμένως από την Ουκρανική λαϊκή Δημοκρατία.

Επειδή το έδαφος της Καρπαθο-Ουκρανίας είναι η σημερινή περιφέρεια Ζακαρπατίας, το εθνόσημο χρησιμοποιείται από τη Ζακαρπατία σήμερα.

* Στα χρόνια του μεσοπολέμου, το εθνόσημο αποτελούσε μέρος του εθνόσημου της Τσεχοσλοβακίας.Στα χρόνια του μεσοπολέμου, το εθνόσημο αποτελούσε μέρος του εθνόσημου της Τσεχοσλοβακίας.
* Το εθνόσημο της Καρπαθο-Ουκρανίας το 1939.Το εθνόσημο της Καρπαθο-Ουκρανίας το 1939.
* Η σημαία της περιφέρειας Ζακαρπατίας είναι ίδια με την ουκρανική σημαία, με μόνη διαφορά την προσθήκη του εθνοσήμου της Καρπαθο-Ουκρανίας.Η σημαία της περιφέρειας Ζακαρπατίας είναι ίδια με την ουκρανική σημαία, με μόνη διαφορά την προσθήκη του εθνοσήμου της Καρπαθο-Ουκρανίας.
* Η σημαία της Καρπαθιανής Ρουθηνίας με το εθνόσημο.Η σημαία της Καρπαθιανής Ρουθηνίας με το εθνόσημο.
* Το εθνόσημο των Ρουθηνών στη ΚροατίαΤο εθνόσημο των Ρουθηνών στη Κροατία

Παραπομπές
----------

1. ↑  «Das Flaggenlexikon: Karpato-Ukraine (Transkarpatien): Wappen – Coat of Arms». Ανακτήθηκε στις 12 Ιανουαρίου 2014.
Το έμβλημα της Σομαλιλάνδης.
Το **Έμβλημα της Σομαλιλάνδης**, πρώην βρετανικού προτεκτοράτου στη Σομαλία εισήχθη στις 14 Οκτωβρίου του 1996 μαζί με τη σημαία της Σομαλιλάνδης, μόλις εγκρίθηκαν σε ειδική διάσκεψη. Η Σομαλιλάνδη αυτοανακηρύχθηκε ανεξάρτητη το 1991 αλλά δεν αναγνωρίζεται από κανένα άλλο κράτος.

Περιγραφή
---------

Το Εθνόσημο της Σομαλιλάνδης απεικονίζει χρυσή ασπίδα στο κέντρο της οποίας φέρει τον αραβικό αετό να στηρίζει φάλαγγα ζυγού, ως σύμβολο της δικαιοσύνης σε χρώμα καφέ και με τους πόδες του να συγκρατεί χειραψία ως σύμβολο ισότητας των πολιτών της χώρας και των ανθρωπίνων δικαιωμάτων. Την παράσταση αυτή πλαισιώνει πράσινος κλάδος ελαίας, ως σύμβολο ειρήνης.  
 
Υπεράνω του όλου σχήματος φέρεται το ισλαμικό επίγραμμα *Μπασμάλα* που σημαίνει *Στο όνομα του Θεού (Αλλάχ), του ελεήμονα, του φιλάνθρωπου*, που αντιπροσωπεύει το Ισλάμ που είναι και η επικρατούσα θρησκεία στη χώρα.

* Σημειώνεται ότι όλα τα αραβικά εθνόσημα και θυρεοί κατά παράδοση είναι κυκλικά ασπιδόμορφα.

Εμβλήματα της Βρετανικής Σομαλιλάνδης
-------------------------------------

### 1903 - 1950

Το πρώτο έμβλημα της Βρετανικής Σομαλιλάνδης.
Οι Βρετανοί έπειτα από την κατάληψη της Σομαλιλάνδης ίδρυσαν προτεκτοράτο. Επέβαλαν τη χρήση του εμβλήματος με την αντιλόπη, που υπήρχε και στη σημαία. 

### 1950 - 1960

Το τελευταίο έμβλημα της Βρετανικής Σομαλιλάνδης
Το 1950 το έμβλημα της Βρετανικής Σομαλιλάνδης αντικαταστάθηκε από ένα άλλο, πιο σύνθετο, το οποίο επίσης συμπεριλήφθηκε στη σημαία. Ο θυρεός περιελάμβανε, εκτός από την αντιλόπη, το βασιλικό στέμμα, το οποίο ήταν σφηνωμένο στα κέρατα του ζώου, έναν πολεμιστή φύλαρχο με κοντάρια, όπως και ένα πλοιάριο.

Βλέπε επίσης
------------

* Σημαία της Σομαλιλάνδης

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εθνόσημο της Σομαλιλάνδης** |


|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Εθνόσημα των χωρών της Αφρικής |
| --- |
|  |
| Ανεξάρτητα κράτη | 
* Ανγκόλα
* Αίγυπτος
* Αιθιοπία
* Ακτή Ελεφαντοστού
* Αλγερία
* Γκάμπια
* Γκαμπόν
* Γκάνα
* Γουινέα
* Γουινέα-Μπισσάου
* Δυτική Σαχάρα1
* Ερυθραία
* Εσουατίνι
* Ζάμπια
* Ζιμπάμπουε
* Ισημερινή Γουινέα
* Καμερούν
* Κεντροαφρικανική Δημοκρατία
* Κένυα
* Κομόρες
* Δημοκρατία του Κονγκό
* Λαϊκή Δημοκρατία του Κονγκό
* Λεσότο
* Λιβερία
* Λιβύη
* Μαδαγασκάρη
* Μαλάουι
* Μάλι
* Μαρόκο
* Μαυρίκιος
* Μαυριτανία
* Μοζαμβίκη
* Μπενίν
* Μποτσουάνα
* Μπουρκίνα Φάσο
* Μπουρούντι
* Ναμίμπια
* Νίγηρας
* Νιγηρία
* Νότια Αφρική
* Νότιο Σουδάν
* Ουγκάντα
* Πράσινο Ακρωτήριο
* Ρουάντα
* Σάο Τομέ και Πρίνσιπε
* Σενεγάλη
* Σεϋχέλλες
* Σιέρα Λεόνε
* Σομαλία
* Σουδάν
* Τανζανία
* Τζιμπουτί
* Τόγκο
* Τσαντ
* Τυνησία
 |
|  |
| Εξαρτημένα Εδάφη | 
* Νήσος Αγίας Ελένης
* Θέουτα
* Κανάριες Νήσοι
* Μαγιότ
* Μελίγια
* Πουντλάνδη
* Ρεϋνιόν
* Σοκότρα
* Σομαλιλάνδη
 |
|  |
| 
1. Αναγνωρίζεται από 46 χώρες |

 |
Η **Επαρχία Λαλμονιρχάτ** (βεγγαλικά: লালমনিরহাট জেলা, *Lalmonirhat Jela*, επίσης *Lalmonirhat Zila*) είναι μια επαρχία που βρίσκεται στο βόρειο Μπαγκλαντές. Αποτελεί μέρος της Διαίρεσης Ρανγκπούρ. Το Λαλμονιρχάτ περιλαμβάνει πέντε ουπαζίλα (υποεπαρχίες): Πάτγκραμ, Χατιμπάντα, Αντιτμάρι, Καλιγκάντζ και Λαλμονιρχάτ Σαντάρ. Η μικρότερη είναι η Αντιτμάρι και η μεγαλύτερη είναι η Χατιμπάντα. Το Λαλμονιρχάτ αποτελούσε μέρος του τομέα 6 κατά τη διάρκεια του απελευθερωτικού πολέμου. Οι κυριότεροι ποταμοί είναι οι Τίστα, Ντάρλα και Ροτνάι.

Εκπαίδευση
----------

Το Λαλμονιρχάτ περιλαμβάνει 27 κολέγια, 200 σχολεία δευτεροβάθμιας εκπαίδευσης, 597 δημοτικά σχολεία και 269 μεντρεσέδες. Το Λαλμονιρχάτ είναι μια από τις 7 επαρχίες του Μπανγκλαντές ελεύθερες από αναλφαβητισμό.

Οικονομία
---------

Η γεωργία είναι η κύρια πηγή εισοδήματος. Το 72.78% των κατοίκων είναι αγρότες, το 10.49% είναι επιχειρηματίες, το 3.46% είναι εργάτες και το 4.45% είναι υπάλληλοι.

Παραπομπές
----------

1. ↑  Tanzimul Nayan (2012). «Lalmonirhat District». Στο: Sirajul Islam and Ahmed A. Jamal. *Banglapedia: National Encyclopedia of Bangladesh* (Second έκδοση). Asiatic Society of Bangladesh.

Πηγές
-----

Απογραφή του 2011 και Απογραφή του 2001. Στατιστική Υπηρεσία του Μπανγκλαντές. «BBS».

Εξωτερικοί σύνδεσμοι
--------------------

* Πολυμέσα σχετικά με το θέμα  Lalmonirhat District στο Wikimedia Commons
* Official Website of Lalmonirhat district Αρχειοθετήθηκε 2018-06-02 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 133821283
* LCCN: n90636316

 |

 |
Η **Εθνική ομάδα καλαθοσφαίρισης κωφών γυναικών της Ελλάδας** έχει πάρει μέρος σε ευρωπαϊκά και παγκόσμια πρωταθλήματα και σε Ολυμπιακούς Αγώνες Κωφών (Deaflympics). Η μεγαλύτερη επιτυχία της ήταν η κατάκτηση του χρυσού μεταλλίου στους Deaflympics του 2017, που διεξήχθησαν στην Σαμψούντα, στην Τουρκία.

Η Εθνική ομάδα καλαθοσφαίρισης κωφών γυναικών Ελλάδας κέρδισε το χρυσό μετάλλιο στο Πανευρωπαϊκό Πρωτάθλημα Κωφών, στη Θεσσαλονίκη το 2016. Νωρίτερα σε πανευρωπαϊκό επίπεδο ήταν τέταρτη το 2000 και το 2004 και τρίτη το 2008 και το 2012.

Σε παγκόσμιο επίπεδο ήταν τρίτη το 2001 στο 1ο Παγκόσμιο Πρωτάθλημα Μπάσκετ Κωφών, που διεξήχθη στην Αθήνα και το 2007 στο 2ο Παγκόσμιο Πρωτάθλημα Κωφών στην Guangzhou της Κίνας ενώ στα Παγκόσμια πρωταθλήματα το 2011 και το 2015 ήταν τέταρτη.

Σε Ολυμπιακούς Αγώνες Κωφών, εκτός από το χρυσό μετάλλιο το 2017, έχει κατακτήσει δύο φορές την τέταρτη θέση (2009, 2013) και δύο φορές την Πέμπτη θέση (2001, 2005)

Εξωτερικοί σύνδεσμοι
--------------------

* 
*
Ο **Γεώργιος Αντωνόπουλος** του Μιχαήλ, (Ανδρίτσαινα, 1800 - Ναύπλιο, 1865) ήταν Έλληνας αγωνιστής της Επανάστασης του 1821 και πολιτικός.

Βιογραφία
---------

Γεννήθηκε στην Ανδρίτσαινα το 1800 και καταγόταν από ονομαστή οικογένεια αγωνιστών της ελληνικής επανάστασης του 1821 και πολιτικών προσώπων. Πριν την επανάσταση, είχε εγκατασταθεί στη Τεργέστη και ασχολούνταν με το εμπόριο μαζί με τον αδελφό του Αντώνη. Βοήθησε στον αγώνα με χρήματα και πολεμοφόδια και συνδέθηκε με φιλία με τον Δημήτριο Υψηλάντη, τον οποίο και ακολούθησε στην Ελλάδα. 

Το 1822 εγκαταστάθηκε μόνιμα στο Ναύπλιο κι ασχολήθηκε ενεργά με την πολιτική. Χρημάτισε πληρεξούσιος στην εθνοσυνέλευση του 1827, στην Εθνοσυνέλευση του 1829, και στην Εθνοσυνέλευση του 1832. Διορίστηκε γερουσιαστής στην Γερουσία του 1829 και την Γερουσία του 1844. Διετέλεσε επίσης δήμαρχος Ναυπλίου από το 1837 έως το 1842.

Παντρεύτηκε την συνώνυμη στο επώνυμο Ειρήνη Αντωνοπούλου, κόρη του Αργείου πολιτικού Σταματέλου Αντωνόπουλου και απέκτησαν επτά παιδιά, τους Αντώνιο, Μιχαήλ, Αλέξανδρο, Ασπασία, Ευφροσύνη, Πηνελόπη και Ελένη.

Παραπομπές
----------

1. ↑  «Πανδέκτης: Αντωνόπουλος Γεώργιος». *pandektis.ekt.gr*. Εθνικό Ίδρυμα Ερευνών. Ανακτήθηκε στις 9 Ιουνίου 2017.

Πηγές
-----

* Αργολική αρχειακή βιβλιοθήκη ιστορίας και πολιτισμού, Αδελφοί Αντωνόπουλοι
Τα **Εναλλακτικά Ανταλλακτικά Δίκτυα** (ΕΑΔ) είναι εγχειρήματα αστικών κοινών τα οποία καταφέρνουν να διεκπεραιώνουν συναλλαγές μεταξύ των μελών μιας κοινότητας με την χρήση διαφορετικών από το επίσημο νόμισμα μέσων συναλλαγής. Αυτά τα μέσα συναλλαγής συμφωνούν να τα χρησιμοποιούν μεταξύ τους τα μέλη της κοινότητας. Τα μέσα συναλλαγής μπορεί να είναι πολλών μορφών όπως ένα κουπόνι, μία καταχώρηση σε ένα βιβλίο ή σε μια βάση δεδομένων ενός υπολογιστή.

Οι βασικοί στόχοι και ο ρόλος των επιμέρους ΕΑΔ διαφέρουν σημαντικά. Μπορούν να αφορούν την αντιμετώπιση του κοινωνικού αποκλεισμού και της ανεργίας ή να εστιάζουν στη βελτίωση της τοπικής ανθεκτικότητας, του κοινωνικού κεφαλαίου και της συμμετοχής των πολιτών, να στοχεύουν στην υποστήριξη της βιώσιμης κατανάλωσης, να αποτελούν μέσα πολιτικής πάλης ή τέλος να συγκροτούν νησίδες καινοτομίας.

**Τυπολογία ΕΑΔ**

* Πιστωτικές μονάδες υπηρεσιών (service credits)
* Αμοιβαία ανταλλαγή (mutual exchange) *δείτε :Τοπικό Σύστημα Εμπορικών Ανταλλαγών*
* Τοπικά νομίσματα (local currencies)
* Αγορές αντιπραγματισμού (barter markets)

Μία περίπτωση πιστωτικών μονάδων υπηρεσιών είναι οι Τράπεζες Χρόνου, που ως κύριο στόχος του έχουν μια από τα κάτω αντιμετώπιση της οικονομικής και κοινωνικής κρίσης. Η ισότητα στηρίζεται στην αντίληψη ότι οι συμμετέχοντες ανταλλάσσουν μεταξύ τους χρόνο.

Παραπομπές
----------

1. ↑  Βλ. αναλυτικά Γριτζάς, Γιώργος, Ειρήνη-Εριφύλη Τζέκου & Αλέξης Παζαΐτης,«Μορφές εναλλακτικών χώρων» Αρχειοθετήθηκε 2021-01-09 στο Wayback Machine. στο: Καβουλάκος, Κάρολος-Ιωσήφ - Γεώργιος Γριτζάς (2015). *Εναλλακτικοί οικονομικοί και πολιτικοί«χώροι*. Ηλεκτρονικό βιβλίο. Αθήνα: Σύνδεσμος Ελληνικών Ακαδημαϊκών Βιβλιοθηκών. σελ. passim, ιδίως σ. 29. ISBN 978-960-603-254-7. Ανακτήθηκε στις 29 Νοεμβρίου 2018. CS1 maint: Uses authors parameter (link)
Η **Ενίσπη** ήταν πόλη της αρχαίας Αρκαδίας.

Ήταν ομηρική, προϊστορική πόλη που την γνωρίζουμε μόνο από τον Όμηρο. Είχε συμμετάσχει με τους υπόλοιπους Αρκάδες στον Τρωικό πόλεμο υπό την αρχηγία του Αγαπήνωρ, ο Όμηρος την αναφέρει σαν ανεμισμένη[1].

Η θέση της αρχαίας πόλης δεν έχει ταυτιστεί, αλλά οι αρχαιολόγοι πιστεύουν ότι ίσως βρισκόταν στο *Σακοβούνι*, κοντά στην Βυτίνα όπου έχει βρεθεί αρχαίος προϊστορικός οικισμός[2].

Πηγές
-----

1. ↑  Οἳ δ᾽ ἔχον Ἀρκαδίην ὑπὸ Κυλλήνης ὄρος αἰπὺ Αἰπύτιον παρὰ τύμβον ἵν᾽ ἀνέρες ἀγχιμαχηταί, οἳ Φενεόν τ᾽ ἐνέμοντο καὶ Ὀρχομενὸν πολύμηλον ῾Ρίπην τε Στρατίην τε καὶ ἠνεμόεσσαν ἘνίσπηνΟμήρου Ιλιάς Β΄, 606
2. ↑
Η **Ενέντα Ταρίφα** (αλβανικά: *Eneda Tarifa*, γεν. 30 Μαρτίου 1982) είναι Αλβανίδα τραγουδίστρια. Εκπροσώπησε την Αλβανία στην Eurovision του 2016 με το τραγούδι "Përrallë", ως νικήτρια του Αλβανικού Εθνικού Τελικού "Festivali i Këngës 54". Έχει προσπαθήσει να εκπροσωπήσει την χώρα της ξανά,το 2003 και το 2007.

Μουσική Καριέρα
---------------

Γεννήθηκε στα Τίρανα της Αλβανίας, στις 30 Μαρτίου του 1982. Ξεκίνησε την καριέρα της το 2003, όταν συμμετείχε στο "Festivali i Këngës 42" με το τραγούδι "Qëndroj", καταφέρνοντας να φτάσει μέχρι τον τελικό. Το 2006, συμμετείχε στο "Kënga Magjike" με το τραγούδι "Rreth zjarrit tënd" και κατέλαβε την 4η θέση με 154 βαθμούς. Της απονεμήθηκε, επίσης, το βραβείο "Çesk Zadeja". Την επόμενη χρόνια συμμετείχε για άλλη μια φορά στο "Festivali i Këngës", όπου βγήκε 10η με 11 πόντους. Το 2008, συμμετείχε ξανά στο "Kënga Magjike", αυτή τη φορά με το τραγούδι "Zeri im" και κέρδισε 577 πόντους.

Το 2010, έλαβε μέρος στον διαγωνισμό "Top Fest 2010", τραγουδώντας το "Me veten", τον οποίο και νίκησε. Στη συνέχεια, διετέλεσε παρουσιάστρια της τηλεοπτικής εκπομπής "Portokalli". Έπειτα από ένα "διάλειμμα", η Tarifa επέστρεψε, λαμβάνοντας μέρος στο "Festivali i Këngës 2015" με το τραγούδι "Përrallë". Νικώντας το, κέρδισε το δικαίωμα να εκπροσωπήσει την Αλβανία στον 61ο Διαγωνισμό Τραγουδιού της Eurovision.

Αναφορές
--------

1. 1 2  «Eneda Tarifa to represent Albania with a "Fairytale"». *Eurovision.tv*. Ανακτήθηκε στις 28 Δεκεμβρίου 2015.
2. 1 2  «Kenga Magjike - Historiku». *www.kengamagjike.com*. Αρχειοθετήθηκε από το πρωτότυπο στις 8 Ιανουαρίου 2016. Ανακτήθηκε στις 28 Δεκεμβρίου 2015.
3. ↑  «Eneda Tarifa :: Biografia». *teksteSHQIP*.. Ανακτήθηκε στις 28 Δεκεμβρίου 2015.  Εξωτερικός σύνδεσμος στο `|publisher=` (βοήθεια)

|  |  |  |
| --- | --- | --- |
| ΠροκάτοχοςΕλχάιντα Ντάνι**I'm Alive** | **Συμμετοχή της Αλβανίας στη Eurovision**2016 | ΔιάδοχοςΛιντίτα Χαλίμι**World** |
Ένα εσπρέσο μαρτίνι
Το **εσπρέσο μαρτίνι** είναι κρύο αλκοολούχο ποτό με καφεΐνη που παρασκευάζεται με εσπρέσο, λικέρ καφέ και βότκα. Δεν είναι αληθινό μαρτίνι καθώς δεν περιέχει ούτε τζιν ούτε βερμούτ, αλλά είναι ένα από τα πολλά ποτά που ενσωματώνουν τον όρο στα ονόματά τους.

Προέλευση
---------

Υπάρχουν αρκετοί ισχυρισμοί για την προέλευση του εσπρέσο μαρτίνι. Ένας από τους πιο συνηθισμένους ισχυρισμούς είναι ότι δημιουργήθηκε από τον Ντικ Μπράντσελ στα τέλη της δεκαετίας του 1980 ενώ βρισκόταν στο Fred's Club στο Λονδίνο για μια νεαρή κοπέλα που ζήτησε κάτι που θα «με ξυπνήσει και μετά θα με γαμήσει». Ο Μπράντσελ έχει κάνει αυτόν τον ισχυρισμό σε ένα βίντεο που κυκλοφόρησε ευρέως. Ο Μπράντσελ έχει επίσης αναφερθεί σχετικά με τις συνθήκες της εφεύρεσης του ποτού, «Η καφετιέρα στο Soho Brasseries ήταν ακριβώς δίπλα στο σταθμό όπου σέρβιρα ποτά. Ήταν ένας εφιάλτης, καθώς υπήρχαν κατακάθια καφέ παντού, έτσι ο καφές ήταν πολύ στο μυαλό μου. Και όλα αφορούσαν τη βότκα τότε – την έπιναν όλοι οι άνθρωποι.»

Συνταγή
-------

Οι συνταγές για ένα μαρτίνι εσπρέσο ποικίλλουν ανάλογα με την πηγή. Παραδοσιακά, περιλαμβάνουν Kahlúa ή Tia Maria.

To Difford's Guide συνιστά 1,5 ουγκιά (44 ml) βότκας, 1 ουγκιά (30 ml) ζεστού καφέ εσπρέσο και 2/3 ουγκιάς (20 ml) λικέρ καφέ. Τα υλικά χύνονται σε ένα σέικερ γεμάτο με πάγο. Το μείγμα στη συνέχεια ανακινείται, στραγγίζεται και χύνεται σε παγωμένο ποτήρι μαρτίνι. Το ρόφημα γαρνίρεται με κόκκους καφέ (και ίσως ξύσμα λεμονιού) και σερβίρεται.

Παραπομπές
----------

1. ↑  Blythe, Thomas (23 Ιουλίου 2012). «Shot in the dark: beware the espresso martini». *GQ UK*. Condé Nast. Ανακτήθηκε στις 27 Ιανουαρίου 2017.
2. ↑  Parkhill, Chad (November 4, 2016). «Why is Australia so obsessed with the espresso martini?». *The Guardian* (London, England).. Ανακτήθηκε στις January 27, 2017.
3. ↑  «Dick Bradsell and his Vodka Espresso». *YouTube*. YouTube. 24 Απριλίου 2011. Ανακτήθηκε στις 27 Ιανουαρίου 2017. London's Cocktail Guru Dick Bradsell has a brief interview with Kasia Olszko; Then Uncle Dick makes a Vodka Espresso, followed by a Vodka Martini.
4. ↑  Simon Difford (2017). «Vodka Espresso/Espresso Martini». *Difford's Guide*. Difford's Guide. Ανακτήθηκε στις 27 Ιανουαρίου 2017.
5. ↑  «Espresso Martini». *Difford's Guide*. Difford's Guide. Ανακτήθηκε στις 11 Οκτωβρίου 2021.
6. ↑  Newman, Kara (2016). «Espresso Martini». *Liquor.com*. Liquor.com. Ανακτήθηκε στις 27 Ιανουαρίου 2017.
7. ↑  Cloak, Felicity (December 28, 2016). «How to make the perfect espresso martini». *The Guardian* (London, England).. Ανακτήθηκε στις January 27, 2017.
Το **Stand Ye Guamanians** (στη γλώσσα Τσαμόρο: *Fanohge Chamoru*), γνωστό γενικά ως **The Guam Hymn**, είναι ο επίσημος εδαφικός ύμνος του Γκουάμ. Καθιερώθηκε το 1919. Οι στίχοι και η μουσική είναι του Δρα Ραμόν Μαναλισάι Σαμπλάν (Dr. Ramon Manalisay Sablan). Η έκδοση στη γλώσσα Τσαμόρο, που εμφανίστηκε αργότερα, ήταν έργο του Λαγκριμάς Ουνταλάν (Lagrimas Untalan).
Καθώς το Γκουάμ αποτελεί αμερικανικό εξαρτώμενο έδαφος, επίσημος εθνικός ύνος είναι το "Star Spangled Banner", το οποίο ακούγεται σε επίσημες περιστάσεις. Ωστόσο, ο ύμνος του Γκουάμ παίζεται σε διεθνείς αθλητικές διοργανώσεις.

Στίχοι στη γλώσσα Chamorro
--------------------------

Fanohge Chamoru put i tano'-ta
Kånta i ma tunå-ña gi todu i lugåt.
Para i onra, para i gloria
Abiba i isla sen parat.
Para i onra, para i gloria
Abiba i isla sen parat.
U todu i tiempo i pas para hita
Yan ginen i langet na bendesion.
Kontra i piligru, na'fansåfo' ham
Yu'os prutehi i islan Guåhan.
Kontra i piligru, na'fansåfo' ham
Yu'os prutehi i islan Guåhan.

Αγγλικά
-------

Stand ye Guamanians for your country
And sing her praise from shore to shore
For her honor, for her glory
Exalt our isle forever more.
For her honor, for her glory
Exalt our isle forever more.
May everlasting peace reign o'er us
May heaven's blessing to us come
Against all peril, do not forsake us
God protect our isle of Guam.
Against all peril, do not forsake us
God protect our isle of Guam.

Ελληνική μετάφραση
------------------

Σηκωθείτε Γκουαμανοί για τη χώρα σας
Και τραγουδήστε τον έπαινό της από ακτή σε ακτή
Για την τιμή της, για τη δόξα της
Εξυψώστε το νησί μας ακόμα περισσότερο για πάντα.
Για την τιμή της, για τη δόξα της
Εξυψώστε το νησί μας ακόμα περισσότερο για πάντα.
Ας βασιλεύει αιώνια η ειρήνη ανάμεσά μας
Ας έρθει ο ευλογημένος παράδεισος
Εναντίον όλων των κινδύνων, μη μας εγκαταλείπεις
Θεέ, να προστατεύεις το νησάκι μας, την Γκουάμ.
Εναντίον όλων των κινδύνων, μη μας εγκαταλείπεις
Θεέ, να προστατεύεις το νησάκι μας, την Γκουάμ.

Εξωτερικοί σύνδεσμοι
--------------------

* Αρχείο σε μορφή Real Audio (ορχηστρικό)[*νεκρός σύνδεσμος*]
* Ο ύμνος του Γκουάμ Αρχειοθετήθηκε 2019-12-06 στο Wayback Machine.- στον ιστότοπο της κυβέρνησης του Γκουάμ.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εθνικοί ύμνοι της Ωκεανίας |
| --- |
|  |
| 
Κατάλογος εθνικών ύμνων χωρών μελών του ΟΗΕ |
|  |
| Ανεξάρτητα κράτη | 
* Ανατολικό Τιμόρ1
* Αυστραλία
* Βανουάτου
* Ινδονησία2
* Κιριμπάτι
* Ναουρού
* Νέα Ζηλανδία
* Νήσοι Μάρσαλ
* Νήσοι Σολομώντα
* Ομόσπονδες Πολιτείες της Μικρονησίας
* Παλάου
* Παπούα Νέα Γουινέα
* Σαμόα
* Τόνγκα
* Τουβαλού
* Φίτζι
* Ηνωμένες Πολιτείες Αμερικής3
 |
|  |
| Εξαρτημένα εδάφη | 
* Αμερικανική Σαμόα (ΗΠΑ)
* Βόρειες Μαριάνες Νήσοι
* Γαλλική Πολυνησία (Γαλλία)
* Γκουάμ
* Νήσοι Κουκ (Νέα Ζηλανδία)
* Νέα Καληδονία
* Νησί Νόρφολκ (Αυστραλία)
* Νήσος του Πάσχα (Χιλή)
* Νιούε
* Ουώλλις και Φουτούνα
* Πίτκαιρν (Ηνωμένο Βασίλειο)
* Τοκελάου
 |
|  |
| 
1Μπορεί να θεωρηθεί ολόκληρη τμήμα της Ασίας. 2Μπορεί να θεωρηθεί ολόκληρη ή εν μέρει τμήμα της Ασίας. 3Η πολιτεία της Χαβάης αποτελεί τμήμα της Ωκεανίας. |

 |
Ο εθνοβοτανολόγος Ρίτσαρντ Έβανς Σούλτις μελετά ένα άγνωστο φυτό που του έδειξαν ντόπιοι ιθαγενείς στο τροπικό δάσος της Αμαζονίας (περίπου στο 1940)
Η **Εθνοβοτανική** (αγγλ. *Ethnobotany*) είναι επιστημονικός κλάδος που πραγματεύεται την έρευνα και τη μελέτη των φυτών μιας περιοχής, καθώς και των πρακτικών χρήσεων τους μέσω της παραδοσιακής γνώσης της τοπικής κοινωνίας - πληθυσμού.

Γενικά
------

Ένας εθνοβοτανολόγος προσπαθεί να τεκμηριώσει τα τοπικά έθιμα που περιλαμβάνουν τις πρακτικές χρήσεις της τοπικής χλωρίδας για πολλές πτυχές της ζωής, όπως λ.χ. φυτά για φάρμακα, τρόφιμα, τοξίνες και ρούχα. Ο ερευνητής - βιολόγος Ρίτσαρντ Έβανς Σούλτις συχνά αναφέρεται ως ο *«πατέρας της εθνοβοτανικής»*, και αυτός που την περιέγραψε ως ακολούθως:

> *Εθνοβοτανική σημαίνει απλώς ... διερεύνηση των φυτών που χρησιμοποιούνται από κοινωνίες σε διάφορα μέρη του κόσμου.*
> 
> 

Από την εποχή του Σούλτις, το πεδίο της εθνοβοτανικής έχει εξελιχθεί από την απλή απόκτηση και συλλογή εθνοβοτανικής γνώσης σε εκείνο της εφαρμογής της στην σύγχρονη (αστική) κοινωνία, πρωτίστως με τη μορφή φαρμακευτικών προϊόντων. Τα δικαιώματα πνευματικής ιδιοκτησίας και οι ρυθμίσεις κατανομής των οφελών, που προκύπτουν, είναι σημαντικά ζητήματα στην εθνοβοτανική.

Επιστημονικά περιοδικά
----------------------

* *Journal of Ethnobiology and Ethnomedicine*
* *Economic Botany*
* *Ethnobotany Research and Application*
* *Journal of Ethnopharmacology*
* *Indian Journal of Traditional Knowledge*
* *Latin American and Caribbean Bulletin of Medicinal and Aromatic Plants*

Δείτε επίσης
------------

* Ανθρωπολογία
* Βοτανική
* Αγρο-οικολογία
* Μη ξυλώδη δασικά προϊόντα
* Παραδοσιακή κινέζικη ιατρική
* Φυτογεωγραφία

Παραπομπές
----------

1. ↑  «Ethnobotany». *www.fs.fed.us*. Ανακτήθηκε στις 2 Μαΐου 2018.
2. ↑  «Ethnobotany». *www.eplantscience.com*. Αρχειοθετήθηκε από το πρωτότυπο στις 14 Απριλίου 2018. Ανακτήθηκε στις 2 Μαΐου 2018.
3. ↑  Kandell, Jonathan (13 Απριλίου 2001). «Richard E. Schultes, 86, Dies; Trailblazing Authority on Hallucinogenic Plants». *The New York Times*. Ανακτήθηκε στις 2 Μαΐου 2018.
4. ↑  Kochhar, S. L. (2016). *Economic Botany: A Comprehensive Study* (5 έκδοση). Cambridge University. σελ. 644. ISBN 9781316675397.
5. 1 2  Soejarto, D.D.; Fong, H.H.S.; Tan, G.T.; Zhang, H.J.; Ma, C.Y.; Franzblau, S.G.; Gyllenhaal, C.; Riley, M.C. *και άλλοι*. (2005). «Ethnobotany/Ethnopharmacology and mass bioprospecting: Issues on intellectual property and benefit-sharing». *Journal of Ethnopharmacology* **100** (1–2): 15–22. doi:10.1016/j.jep.2005.05.031. PMID 15993554. Αρχειοθετήθηκε από το πρωτότυπο στις 2016-01-07.. Ανακτήθηκε στις 2013-06-01.

Εξωτερικοί σύνδεσμοι
--------------------

* + "Before Warm Springs Dam: History of Lake Sonoma Area"
	+ *Grow Your Own Drugs*
	+ Phytochemical and Ethnobotanical Databases Αρχειοθετήθηκε 2013-07-24 στο Wayback Machine.
	+ Ethnobotanical Database of Bangladesh (EDB)
	+ Native American Ethnobotany
	+ North Dakota Ethnobotany Database
	+ Websites on ethnobotany and plants
	+ Howard P. The Major Importance of ‘Minor’ Resources: Women and plant biodiversity. 2003
Ο **Γιανγκ Βίβιαν** (*Mititaigimimene Young Vivian*, 12 Νοεμβρίου 1935-) ήταν πρωθυπουργός στο νησιωτικό κράτος Νιούε, στον Ειρηνικό Ωκεανό από το 2002 ως το 2008.

Βιογραφία και πρωθυπουργία
--------------------------

Γεννήθηκε το 1935 και από το 1979 ως το 1982 χρημάτισε Γενικός Γραμματέας της Κοινότητας του Ειρηνικού. 

Εκπροσωπεί το Κόμμα Δράσης για το Λαό του Νιούε. Κέρδισε τον τότε πρωθυπουργό Σάνι Λακατάνι στις εκλογές τον Μάιο του 2002. Ο Βίβιαν είχε υπηρετήσει στην πρωθυπουργία για μία ακόμη φορά και από τις 12 Δεκεμβρίου 1992 ως τις 9 Μαρτίου του 1993 έπειτα από το θάνατο του Ρόμπερτ Ρεξ. 

Επανεξελέγη στο Κοινοβούλιο χωρίς αντίπαλο στις εκλογές που διεξήχθησαν το 2005 και το 2008. Οι βουλευτικές εκλογές διεξήχθησαν στις 7 Ιουνίου 2008.

Εξελέγησαν 3 μέλη στη νομοθετική συνέλευση,ωστόσο κανείς υποψήφιος για την πρωθυπουργία δεν κατάφερε να συγκεντρώσει απόλυτη πλειοψηφία.

Στις 19 Ιουνίου 2008 ο Βίβιαν έλαβε 5 ψήφους από τη Συνέλευση και νέος πρωθυπουργός με 14 ψήφους εξελέγη ο Τόκε Ταλάγκι. Υπήρξε επίσης και μία αποχή.

Ο Βίβιαν ήταν επίσης υπουργός Υγείας και Τουρισμού στο Νιούε.

Για τελευταία φορά ήταν υποψήφιος βουλευτής στις εκλογές του 2020, όμως απέτυχε να εκλεγεί, καθώς συγκέντρωσε 72 ψήφους.

Παραπομπές
----------

1. ↑  dpmc.govt.nz/publications/new-year-honours-list-2023.
2. ↑  dpmc.govt.nz/honours/lists/ny2023-cnzm/.
3. ↑  "Niue Premier and Cabinet returned un-opposed as nominations close", Radio New Zealand International, 23 Μαΐου 2008
4. ↑  «Niue’s leadership in the balance after latest poll». Radio New Zealand. 9 Ιουνίου 2008].. Ανακτήθηκε στις 8 Ιουνίου 2008.
5. ↑  "Talagi declared new Niue premier", ABC Radio Australia, 19 Ιουνίου 2008
Ο **Εμμανουήλ Παπαδόπουλος** (ρωσ.**Эмануил Григорьевич Папандопуло**, ; — 1810 ) ήταν Ρώσος Υποστράτηγος.

Βιογραφία
---------

Ο Παπαδόπουλος γεννήθηκε στην Κω περί το 1760. Όταν οι Ρώσοι εκκένωσαν τα νησιά που είχαν καταλάβει κατά την διάρκεια των Ορλωφικών, τους ακολούθησε στη Ρωσία. Σπούδασε στο Ελληνικό Γυμνάσιο επί της Σχολής Μηχανικού και Πυροβολικού. Αποφοίτησε το 1781 με βαθμό αξιωματικού. Κατά τη διάρκεια του Ρωσο-τουρκικού πολέμου 1787-1792 συμμετείχε στην Πολιορκία του Οτσάκοφ. Σε αναγνώριση των ικανοτήτων του μεταφέρθηκε στο Γενικό Επιτελείο.

Μετά το πέρας της ειρήνης με την Πύλη, συνοδεύει την Ρώσικη πρεσβεία στην Κωνσταντινούπολη. Το 1803, οργανώνει τάγμα από τη φρουρά του Κάμενετς, με το οποίο και με 12 πυροβόλα το 1804 πήγε στην Κέρκυρα, όπου οργανώνει τον τακτικό στρατό της Επτανήσου Πολιτείας.

Την ίδια χρονιά έλαβε τον βαθμό του υποστρατήγου. Το 1805 ίδρυσε την Ελληνική Λεγεώνα, επικεφαλής της οποίας, με την ρωσική μοίρα του στόλου, έπλευσε στη Νάπολη και το 1806 ήταν επικεφαλής των ρωσικών στρατευμάτων στην Μάχη του Μπόκα ντι Καττάρο. Διακρίθηκε στην επίθεση κατά του Καστέλ Νουόβο και μετά από 7 ώρες μάχης το κατέλαβε (19 Σεπτεμβρίου 1806). Τον Δεκέμβριο του 1806 τοποθετήθηκε επικεφαλής του σύνταγματος Κολυβάνσκι και όλων των ελληνικών δυνάμεων και αντιμετωπίζει με επιτυχία τον Αλή Πασά.

Στο κάστρο της Πάργας το 1807 οργάνωσε άλλες τρεις λεγεώνες των Ελλήνων και κατόπιν οργάνωσε την άμυνα της Αγίας Μαύρας (Λευκάδα) που απείλησε με επίθεση ο Αλή Πασάς.
Εδώ έλαβε μέρος στο γλέντι που οργάνωσαν οι κλέφτες, όπου ο Κατσαντώνης δίνοντας του ένα κομμάτι σπληνάντερο τού λέει:- «Πάρε το στρατηγέ, όποιος τρώει από δαύτο ποτέ δεν πεθαίνει –Και γιατί δεν πεθαίνει, ρωτάει ο Παπαδόπουλος. Γιατί σκοτώνεται από βόλι πολεμώντας τους Τούρκους. Και εμείς λογαριάζουμε πως αυτοί δεν έχουν πεθάνει.». Τα λόγια του Κατσαντώνη σταθήκαν προφητικά.
Μετά την Ειρήνη του Τιλσίτ επέστρεψε με το σύνταγμά του από τις αυστριακές κτήσεις στη Ρωσία. Όντας αργότερα στο στρατό της Μολδαβίας, διακρίθηκε στον Ρωσο-τουρκικό πόλεμο 1806—1812 , και σκοτώθηκε τον Ιούνιο του 1810 στην Σούμλα της Βουλγαρίας. Η κόρη του, Μαρία (πέθανε στην Οδησσό, τον Ιανουάριο του 1873), ήταν γνωστή στην Οδησσό για την φιλανθρωπία της και τα σχετικά με αυτήν έργα της.

Αναφορές
--------

1. ↑  «Папандопуло»
2. ↑  «Папандопуло (Попандопуло), Эммануил Григорьевич» (Ρωσικά)
3. ↑  [Παναγιώτης Πασπαλιάρης , «Μεγάλοι Έλληνες – τομ.Α, Ιωάννης Καποδίστριας»,ISBN 978-960-6845-32-1,σελ.45-46]
4. ↑  [ Δημήτρης Φωτιάδης, «Η Επανάσταση του Εικοσιένα» τομ.Α, ΜΕΛΙΣΣΑ 1971, σελ.128]

Πηγές
-----

* Κλοκάτσεφ, Π. (1902). «Папандопуло (Попандопуло), Эммануил Григорьевич» (στα ρωσικά). *Русский биографический словарь*. **13**. Αγία Πετρούπολη: тип. И. Н. Скороходова, σελ. 302. .
**Independência total** αποτελεί τον εθνικό ύμνο του Σάο Τομέ και Πρίνσιπε. Ο εθνικός ύμνος καθιερώθηκε το 1975 και οι στίχοι είναι της ποιήτριας και πολιτικού Άλντα Νέβες ντα Γκράσα ντο Εσπίριτο Σάντο. Συνθέτης είναι ο Μανουέλ ντος Σάντος Μπαρέτο ντε Σούζα ε Αλμέιντα.

Στίχοι στα πορτογαλικά
----------------------

*Ρεφρέν:*

*Independência total,*

*Glorioso canto do povo,*

*Independência total,*

*Hino sagrado de combate.*

  

Dinamismo

Na luta nacional,

Juramento eterno

No pais soberano de São Tomé e Príncipe.

  

Guerrilheiro da guerra sem armas na mão,

Chama viva na alma do porvo,

Congregando os filhos das ilhas

Em redor da Pátria Imortal.

  

Independência total, total e completa,

Costruindo, no progresso e na paz,

A nação ditosa da Terra,

Com os braços heróicos do povo.

  

*Ρεφρέν*

  

Trabalhando, lutando, presente em vencendo,

Caminhamos a passos gigantes

Na cruzada dos povos africanos,

Hasteando a bandeira nacional.

  

Voz do porvo, presente, presente em conjunto,

Vibra rijo no coro da esperança

Ser herói no hora do perigo,

Ser herói no ressurgir do País.

  

*Ρεφρέν*

  

Dinamismo

Na luta nacional,

Juramento eterno

No pais soberano de São Tomé e Príncipe.

Ελληνική μετάφραση
------------------

*Ρεφρέν:*

*Συνολική ανεξαρτησία*

*Δοξασμένο τραγούδι του λαού*

*Συνολική ανεξαρτησία,*

*Ιερέ ύμνε της μάχης.*

  

Δυναμισμός

Είναι ο εθνικός μας αγώνας,

Αιώνια πίστη

Στην κυρίαρχη χώρα του Σάο Τομέ και Πρίνσιπε.

  

Μαχητές στον πόλεμο δίχως όπλα,

Ζωντανή η φλόγα στην ψυχή των ανθρώπων,

Συγκεντρώνοντας τους γιους των νησιών

Γύρω από την Αθάνατη Πατρίδα.

  

Συνολική ανεξαρτησία, συνολική και πλήρης,

Κτίζοντας, σε πρόοδο και ειρηνικά,

Με τα ηρωικά χέρια των ανθρώπων,

Το πιο ευτυχισμένο κράτος στη Γη.

  

*Ρεφρέν*

  

Δουλεύοντας,αγωνιζόμενοι, αγωνιζόμενοι και κατακτώντας

Προχωράμε με τεράστια άλματα

Στη σταυροφορία των λαών της Αφρικής,

Υψώνοντας την εθνική μας σημαία.

  

Φωνή του λαού, παρούσα, παρούσα και ενωμένη

Δυνατός χτύπος στην καρδιά της ελπίδας

Να είσαι ο ήρωας την ώρα του κινδύνου,

Ο ήρωας της ανάκαμψης του Κράτους 

  

*Ρεφρέν*

Δυναμισμός

Είναι ο εθνικός μας αγώνας,

Αιώνια πίστη

Στην κυρίαρχη χώρα του Σάο Τομέ και Πρίνσιπε.

Εξωτερικοί σύνδεσμοι
--------------------

* Αρχείο ήχου με τον ύμνο.

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνικοί ύμνοι της Αφρικής |
| --- |
|  |
| 
Κατάλογος εθνικών ύμνων χωρών μελών του ΟΗΕ |
|  |
| 
* Αγκόλα
* Αίγυπτος
* Αιθιοπία
* Ακτή Ελεφαντοστού
* Αλγερία
* Γκάμπια
* Γκαμπόν
* Γκάνα
* Γουινέα
* Γουινέα-Μπισσάου
* Ερυθραία
* Εσουατίνι
* Ζάμπια
* Ζιμπάμπουε
* Ισημερινή Γουινέα
* Καμερούν
* Κεντροαφρικανική Δημοκρατία
* Κένυα
* Κομόρες
* Δημοκρατία του Κονγκό
* Λαϊκή Δημοκρατία του Κογκό
* Λεσότο
* Λιβερία
* Λιβύη
* Μαδαγασκάρη
* Μαλάουι
* Μάλι
* Μαρόκο
* Μαυρίκιος
* Μαυριτανία
* Μοζαμβίκη
* Μπενίν
* Μποτσουάνα
* Μπουρκίνα Φάσο
* Μπουρούντι
* Ναμίμπια
* Νίγηρας
* Νιγηρία
* Νότια Αφρική
* Νότιο Σουδάν
* Ουγκάντα
* Πράσινο Ακρωτήριο
* Ρουάντα
* Σάο Τομέ και Πρίνσιπε
* Σενεγάλη
* Σεϋχέλλες
* Σιέρρα Λεόνε
* Σομαλία
* Σουδάν
* Τανζανία
* Τζιμπουτί
* Τόγκο
* Τσαντ
* Τυνησία
 |

 |
Ο **Χοσέ Μαρία Γκουτιέρεθ,** γνωστός και ως **Γκούτι** είναι Ισπανός ποδοσφαιριστής γεννημένος στην Ισπανία και αγωνιζόταν στην Μπεσίκτας προτού αποσυρθεί από την ενεργό δράση.

Καριέρα
-------

### Ρεάλ Μαδρίτης

Ο Γκούτι ξεκίνησε την καριέρα του από τις ακαδημίες της Ρεάλ Μαδρίτης. Τη σεζόν 1994-1995 ο Γκούτι αγωνιζόταν για τη Ρεάλ C΄ σκοράροντας μάλιστα 3 γκολ σε 12 αγώνες. Την επόμενη σεζόν ο Ισπανός μέσος προάχθηκε στη δεύτερη ομάδα. Σκόραρε 11 φορές σε 26 ματς.

Το 1997 ο Γκούτι κατέκτησε 2 τρόπαια με τη πρώτη ομάδα, το πρωτάθλημα Ισπανίας και το Σούπερ Καπ Ισπανίας. Στο πρωτάθλημα πέτυχε ένα γκολ σε 17 παιχνίδια. Την εόμενη σεζόν ο Γκούτι βοήθησε τη Ρεάλ να κατακτήσει το Τσάμπιονς Λιγκ 1997-98 και το Διηπειρωτικό Κύπελλο.

Τη σεζόν 1999-2000 ο Γκούτι έχασε τη θέση του στην εντεκάδα καθώς στην θέση του αγωνιζόταν ο Κλάρενς Ζέεντορφ, ενώ αποβλήθηκε όταν κλώτσησε έναν αντίπαλό του. Κατέκτησε το ΟΥΕΦΑ Τσάμπιονς Λιγκ 1999-00. Συνολικά σκόραρε 6 γκολ σε 28 αγώνες.

Την επόμενη σεζόν, ο Γκούτι αγωνιζόταν σαν επιθετικός λόγω του τραυματισμού του Φερνάντο Μοριέντες. Σκόραρε 14 γκολ και κατέκτησε το πρωτάθλημα και το Σούπερ Καπ.

Μετά την αγορά του Ρονάλντο το 2002 ο Γκούτι επέστρεψε στη μεσαία γραμμή και το σκοράρισμά του έπεσε δραστικά. 3 σεζόν μετά ο Γκούτι δεν σκόραρε σε κανένα ματς με την πρώτη ομάδα, μετά από 7 σεζόν στη βασίλισσα. Το μόνο γκολ που σκόραρε ήταν με την Εθνική Ισπανίας με αντίπαλο το Σαν Μαρίνο. Την επόμενη σεζόν όμως σκόραρε 6 φορές σε 43 ματς.

Μέτα την εκλογή του Ραμόν Καλντερόν ως πρόεδρος του συλλόγου, ο οποίος έφερε τον Κακά από τη ΑΚ Μίλαν, το μέλλον του Γκούτι στη Ρεάλ ήταν αβέβαιο. Είχε επαφές με άλλους συλλόγους και με τη συμπολίτισσα Ατλέτικο Μαδρίτης, αλλά οι επαφές απέβησαν άκαρπες.

Μετά την απόσυρση του Ζινεντίν Ζιντάν από το ποδόσφαιρο, τη σεζόν 2006-2007 ο Γκούτι έγινε βασικός ξανά. Η εξαιρετική τοποθέτησή του στο γήπεδο και οι κρίσιμες πάσες που έδινε, βοήθησαν τη Ρεάλ να κατακτήσει το 30ό πρωτάθλημα στην ιστορία της.

Στις 10 Φεβρουαρίου 2008 ο Γκούτι αγωνίστηκε στο καλύτερό του αγώνα ενάντια στη Ρεάλ Βαγιαδολίδ. Σκόραρε 2 γκολ και έδωσε 3 ασίστ νικώντας τη Βαγιαδολίδ με το εμφατικό 7-0. Τη σεζόν 2009-2010 μετά την ήττα από την Αλκορκόν με 0-4 για αγώνα του Κυπέλλου Ισπανίας, Ο Γκούτι προσέβαλλε τον τότε προπονητή της Ρεάλ, Μανουέλ Πελεγκρίνι, με αποτέλεσμα να αποτελεί ξένο σώμα για το σύλλογο.

### Μπεσίκτας

Στις 26 Ιουλίου 2010 ο Γκούτι υπέγραψε διετές συμβόλαιο με την τούρκικη Μπεσίκτας. Στις 28 Σεπτεμβρίου 2010 βοήθησε την ομάδα να νικήσει τη Γαλατασαράι με ένα γκολ και μία ασίστ στο γήπεδο της Γαλατά. Την επόμενη σεζόν ο Γκούτι δεν υπολογιζόταν από τη Μπεσίκτας και στο τέλος της σεζόν αφέθηκε ελεύθερος. Στις 21 Σεπτεμβρίου 2012 αποσύρθηκε από το ποδόσφαιρο.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Guti (footballer)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Εμμανουήλ Ι. Φαρλέκας** (1877-1958) ήταν μουσικοδιδάσκαλος, πρωτονοτάριος της αρχιεπισκοπής Αθηνών και συγγραφέας βιβλίων εκκλησιαστικής μουσικής.

Βιογραφία
---------

Ο Φαρλέκας γεννήθηκε το 1877 στο Αϊδίνιο της Μικράς Ασίας όπου διδάχτηκε εκκλησιαστική μουσική. Εργάστηκε για σύντομο χρονικό διάστημα ως δάσκαλος στη γενέτειρά του και στη συνέχεια προσλήφθηκε αρχιγραμματέας του μητροπολίτη Ηλιουπόλεως και Θείρων, Ταρασίου. Μετά τον θάνατο του Ταρασίου διετέλεσε αρχιγραμματέας της μητρόπολης Εφέσου και το 1922 ως συνέπεια της Μικρασιατικής καταστροφής κατέφυγε στην Ελλάδα όπου προσλήφθηκε πρωτονοτάριος της αρχιεπισκοπής Αθηνών από τον τότε προκαθήμενο της Ελλαδικής Εκκλησίας, Χρυσόστομο. 

Συν τοις άλλοις διετέλεσε καθηγητής του Ωδείου Αθηνών και υπήρξε βαθύτατος γνώστης της εκκλησιαστικής μουσικής και του τυπικού της Εκκλησίας. Απεβίωσε τον Ιούνιο του 1958 στην Αθήνα.

Συγγραφικό έργο
---------------

Παράλληλα υπήρξε συγγραφέας βιβλίων βυζαντινής εκκλησιαστικής μουσικής. Κυριότερο έργο του θεωρείται το *Συνοπτικό Εκκλησιαστικό Ημερολόγιο*, το οποίο εξέδιδε από το 1923 μέχρι το 1951, όταν την έκδοσή του ανέλαβε η Εκκλησία της Ελλάδος. Άλλα έργα του είναι το *Πεντηκοστάριον*, το *Τριώδιον* και η *Αγία και Μεγάλη Εβδομάς*.

Παραπομπές
----------

1. 1 2  Συλλογικό (1959). *Μικρασιατικά Χρονικά (σύγγραμμα περιοδικόν)*. Αθήναι: Εκδιδόμενον υπό του τμήματος Μικρασιατικών Μελετών της Ενώσεως Σμυρναίων. σελ. 457-458.
2. ↑  Παπαδοπούλου, Στεφ. Εμμ. (1965). *Νέα Έφεσος*. Αθήναι. σελ. 137.
3. 1 2  Ανατολικιώτης, Δ. (Φεβρουάριος 2007). «Η λιτανεία των ι. εικόνων κατά την Κυριακή της Ορθοδοξίας». *Εφημέριος* (2, έτος ΝΣΤ΄): 13.. Ανακτήθηκε στις 22 Μαΐου 2016. [*νεκρός σύνδεσμος*]
4. ↑  *Ελευθερία*, 11 Ιουνίου 1958, σ. 2.[*νεκρός σύνδεσμος*]
5. ↑  «Φαρλέκας Ι. Εμμανουήλ». *politeianet.gr*. Βιβλιοπωλείο Πολιτεία. Ανακτήθηκε στις 22 Μαΐου 2016. [*νεκρός σύνδεσμος*]

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 8287158792890639040000
* **ΕΒΕ**: 97999
* **AA**: 58

 |

 |
Η **γλώσσα Σίλλα**, ή **Σίλλα** ήταν Κορεανική γλώσσα που ομιλούταν στο αρχαίο βασίλειο Σίλλα (57 π.Χ. – 935 μ.Χ.), ένα από τα Τρία Βασίλεια της Κορέας.

Είναι γενικά αποδεκτό ότι η γλώσσα ήταν παρόμοια με εκείνη του Κόγκουριο και Μπέκτζε. Τα λογοτεχνικά αρχεία της γλώσσας Σίλλα, όπως τα χιάνγκα, ξεπερνούν αριθμητικά τις γλώσσες του Κόγκουριο και Μπέκτζε. Μερικές φορές θεωρείται ως συνώνυμη με τα παλαιά Κορεατικά αν και αυτό συνήθως χρησιμοποιείται ως όρος κάλυψης για τις τρεις γλώσσες των Τριών Βασιλείων.

Δείτε επίσης
------------

* Ιστορία της Κορεατικής γλώσσας
* Γλώσσες Μπούγιο
* Παλαιά Κορεατικά
	+ Γλώσσα Κόγκουριο
	+ Γλώσσα Μπέκτζε

Παραπομπές
----------

1. ↑  Bellwood, Peter (2013). *The Global Prehistory of Human Migration*. Malden: Blackwell Publishing. ISBN 9781118970591.
2. ↑  김수경(1989), 세나라 시기 언어 력사에 관한 남조선 학계의 견해에 대한 비판적 고찰 (Κριτική των απόψεων της Νότιας Κορέας για τη Γλωσσική Ιστορία της περιόδου των Τριών Βασιλείων), 1989

Εξωτερικοί σύνδεσμοι
--------------------

* 新羅語 (Η γλώσσα των Σίλλα) (Chinese Traditional Big5 code page), μέσω του Internet Archive
Η **Εξέγερση του Ιακώβου και του Σίμωνα** των γιων του Ιούδα του Γαλιλαίου ξέσπασε το 46 όταν έπαρχος της Ιουδαίας ήταν ο Τιβέριος Ιούλιος Αλέξανδρος.

Ο λιμός της Ιερουσαλήμ
----------------------

Το έτος 46 έπεσε λιμός στην Ιερουσαλήμ. Η βασίλισσα Ελένη της Αδιαβηνής, που είχε προσχωρήσει στον ιουδαϊσμό ενδιαφέρθηκε για την συμφορά που έπληξε τον πληθυσμό της πόλης. Έτσι έστειλε πλοία στην Αίγυπτο και στην Κύπρο προκειμένου να προμηθευτούν σιτηρά και άλλα τρόφιμα, τα οποία μοίρασε στους φτωχούς και τούς απόρους της Ιερουσαλήμ.

Η εξέγερση των γιων του Ιούδα του Γαλιλαίου
-------------------------------------------

Οι προσπάθειες της βασίλισσας Ελένης απέτυχαν. Η μεγάλη πείνα οδήγησε σε εξέγερση των Ζηλωτών που είχαν ηγέτες τον Ιάκωβο και τον Σίμωνα. Ο Τιβέριος Ιούλιος Αλέξανδρος κατέστειλε την εξέγερση με αγριότητα σταυρώνοντας 20.000 Ζηλωτές στην Ιουδαία. Ο Ιάκωβος και ο Σίμωνας συνελήφθησαν και είχαν και αυτοί την ίδια τύχη.

Παραπομπές
----------

1. ↑  Ιώσηπος *Ιουδαϊκή Αρχαιολογία.Βιβλίο Κ.V.2[101]*
2. ↑  Ρόπς Ν. *Η καθημερινή ζωή στην Παλαιστίνη στους χρόνους του Ιησού.Κεφ.3.Το πολιτικό πλαίσιο. 6. Κατακτητές και κατακτημένοι σελ 92-93*
3. ↑  Ιώσηπος *Ιουδαϊκή Αρχαιολογία.Βιβλίο Κ.V.2 [102]*

Πηγές
-----

* Библиотека Руслана Хазарзара.**Φλαυίου Ἰωσήπου ἱστοριῶν τῆς Ἰουδαικῆς ἀρχαιολογίας. Josephus Flavius.Antiquitas Judaeorum. Graece (ed. B. Niese).Flavius Josephus. Flavii Iosephi opera. B. Niese.Berlin. Weidmann. 1892 Liber XX**
* Ρόπς Ν. *Η καθημερινή ζωή στην Παλαιστίνη στους χρόνους του Ιησού Εκδόσεις Παπαδήμα* 2005
Ο **Ερτουγρούλ Σαγλάμ** (*Ertuğrul Sağlam*, 19 Νοεμβρίου 1969) είναι Τούρκος προπονητής ποδοσφαίρου και παλαίμαχος ποδοσφαιριστής.

Ποδοσφαιρική Καριέρα
--------------------

Γεννήθηκε στο Ζονγκουλντάκ. Ως ποδοσφαιριστής ο **Σαγλάμ** έπαιζε αρχικά στον χώρο της μεσαίας γραμμής και κατόπιν μετατοπίστηκε στην επίθεση. Ξεκίνησε από την ομάδα Νέων της Φενερμπαχτσέ και στη συνέχεια αγωνίστηκε στην Γκαζιάντεπσπορ, στην Σαμσουνσπόρ (όπου είχε δυο θητείες) καθώς και στην Μπεσίκτας, όπου παρέμεινε επί μια εξαετία και έκανε σπουδαία καριέρα πετυχαίνοντας 106 τέρματα σε 167 συμμετοχές.

Με την Εθνική Τουρκίας αγωνίστηκε συνολικά 30 φορές από το 1993 ως το 2000, πετυχαίνοντας 11 τέρματα. Ήταν επίσης μέλος της ομάδας που συμμετείχε στο Εuro του 1996.

### Στατιστικά

| Έτος | Σύλλογος | Εμφανίσεις (Γκολ) |
| --- | --- | --- |
| 1986-88 |  Γκαζιάντεπσπορ |  ? (?) |
| 1988-94 |  Σαμσουνσπόρ | 138 (42) |
| 1994-00 |  Μπεσίκτας | 167 (106) |
| 2000-03 |  Σαμσουνσπόρ | 75 (21) |
| Έτη | Εθνική ομάδα | Εμφανίσεις (Γκολ) |
| 1993-2000 |  Τουρκία | 30 (11) |

Προπονητική Καριέρα
-------------------

Ως προπονητής ο Σαγλάμ ξεκίνησε τη σταδιοδρομία του από την ομάδα που κρέμασε τα παπούτσια του, την Σαμσουνσπόρ (2004/05). Ακολούθησε μια επιτυχημένη διετία στην Κάισερισπορ, την οποία έβγαλε στο Κύπελλο ΟΥΕΦΑ μέσω του Ιντερτότο. Το καλοκαίρι του 2007 ανέλαβε την τεχνική ηγεσία της Μπεσίκτας, χωρίς όμως τα αναμενόμενα αποτελέσματα, έτσι τον Οκτώβριο του 2008 υπέβαλε την παραίτησή του. Από το 2009 ως το 2013 χρημάτισε προπονητής της Μπούρσασπορ. Κατόπιν ανέλαβε την τεχνική ηγεσία της Εσκισεχίρσπορ, όπου παρέμεινε ως τον Ιανουάριο του 2015.

Παραπομπές
----------

1. ↑  www.tff.org/Default.aspx?pageId=30&kisiId=22033.
2. ↑  (πολλαπλές γλώσσες) *Transfermarkt*. 17125. Ανακτήθηκε στις 9  Οκτωβρίου 2017.
3. ↑  *TFF Info Bank*. 22033. Ανακτήθηκε στις 5  Απριλίου 2022.
4. ↑  (πολλαπλές γλώσσες) *Transfermarkt*. 2019. Ανακτήθηκε στις 4  Απριλίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Ertuğrul Sağlam στο Wikimedia Commons
Αυτό το λήμμα αφορά το γλυκό ζαχαροπλαστικής.  Για το φυτό, δείτε: Γλυκόριζα.  
Ροδέλες γλυκόριζας
Η **γλυκόριζα** στη ζαχαροπλαστική είναι ένα γλυκό που συνήθως αρωματοποιείται με το εκχύλισμα των ριζών του φυτού γλυκόριζας Glycyrrhiza glabra. Μια μεγάλη ποικιλία γλυκών γλυκόριζας παράγεται σε όλο τον κόσμο. Στη Βόρεια Αμερική, η **μαύρη γλυκόριζα** διακρίνεται από παρόμοιες ποικιλίες ζαχαροπλαστικής που δεν είναι αρωματισμένες με εκχύλισμα γλυκόριζας αλλά συνήθως παράγονται με τη μορφή "σκοινιού" ή "σωλήνα". Η λεγόμενη 'μαύρη γλυκόριζα' είναι επίσης μια διαδεδομένη γεύση σε άλλες μορφές ζαχαροπλαστικής όπως τα ζελεδάκια. Εκτός από αυτά, διάφορα άλλα γλυκά με βάση τη γλυκόριζα πωλούνται στο Ηνωμένο Βασίλειο, όπου ποικιλία διαφορετικών ζαχαρωτών γλυκόριζας αναφέρεται ως "allsorts". Η ολλανδική και η σκανδιναβική γλυκόριζα περιέχει χαρακτηριστικά χλωριούχο αμμώνιο αντί για χλωριούχο νάτριο, εμφανώς στην αλμυρή γλυκόριζα.

Τα βασικά συστατικά του γλυκού γλυκόριζας είναι το εκχύλισμα γλυκόριζας, ζάχαρη και συνδετική ουσία. Η βάση είναι τυπικά άμυλο/αλεύρι, αραβικό κόμμι, ζελατίνη ή συνδυασμός αυτών. Τα πρόσθετα συστατικά είναι επιπλέον γεύση, κερί μέλισσας για λαμπερή επιφάνεια, χλωριούχο αμμώνιο και μελάσσα. Το χλωριούχο αμμώνιο χρησιμοποιείται κυρίως σε γλυκό αλμυρής γλυκόριζας, με συγκεντρώσεις έως και 8%. Ωστόσο, ακόμη και το κανονικό γλυκό της γλυκόριζας μπορεί να περιέχει έως και 2% χλωριούχο αμμώνιο, η γεύση του οποίου είναι λιγότερο εμφανή λόγω της υψηλότερης συγκέντρωσης σακχάρου. Ορισμένα γλυκά γλυκόριζας είναι αρωματισμένα με γλυκάνισο αντί για, ή σε, συνδυασμό με εκχύλισμα ρίζας γλυκόριζας.

Παραπομπές
----------

1. ↑  The Dutch manufacturer Meenk offers detailed ingredient lists of its products: regular Αρχειοθετήθηκε 30 September 2007 στο Wayback Machine. and salty Αρχειοθετήθηκε 30 September 2007 στο Wayback Machine. liquorice candy (in Dutch).
2. ↑  Black Licorice: Trick or Treat? from US Food & Drug Administration, Consumer Updates, 25 Oct 2011.

Εξωτερικοί σύνδεσμοι
--------------------

|  |  |
| --- | --- |
| Commons logo | Τα Wikimedia Commons έχουν πολυμέσα σχετικά με το θέμα   **Γλυκόριζα (ζαχαροπλαστική)** |